**III. gimnazija**

Zagreb, Kušlanova 52

Povjerenstvo za provedbu smotre LiDraNo

na razini gradskih četvrti

**UPUTE ŠKOLAMA SUDIONICAMA smotre LiDraNo 2023.**

**na razini gradskih četvrti**

(Gornja Dubrava, Sesvete, Peščenica – Žitnjak, Gornji grad – Medveščak)

Sudjelovanje u smotri LiDraNo moguće je u kategorijama i prema uvjetima navedenima u Katalogu natjecanja i smotri učenica i učenika osnovnih i srednjih škola Republike Hrvatske u 2023. godini na internetskoj stranici Agencije za odgoj i obrazovanje [**http://www.azoo.hr**](http://www.azoo.hr)

Molimo vas da pozorno iščitate Katalog i držite se svih navedenih pravila i uputa.

Sve obavijesti o provedbi smotre LiDraNo na razini gradskih četvrti možete pronaći na internetskim stranicama III. gimnazije **(**[**http://gimnazija-treca-zg.skole.hr/lidrano**](http://gimnazija-treca-zg.skole.hr/lidrano)**)** a važne informacije o županijskoj smotri potražite na internetskim stranicama Prirodoslovne škole Vladimira Preloga **(**[**https://www.psvprelog.hr/**](https://www.psvprelog.hr/) **).**

Škole su dužne provesti **školsku razinu** natjecanja do 27. siječnja 2023., a **prijavu** na višu razinu poslati **do 1. veljače 2023. do 14 sati**.

Prijava se vrši predajom materijala na e-mail: **[lidrano@3gimnazija.hr](mailto:lidrano@3gimnazija.hr)**

Prijava treba sadržavati:

* zapisnik (za sve kategorije) – zapisnik sadrži nadnevak natjecanja, imena članova povjerenstava, imena učenika koji su odabrani za višu razinu
* tekstove (za kategorije novinarsko i literarno stvaralaštvo)
* dokument s podacima (za novinarski i literarni rad)
* tablice – prijavnice (Excel)

Pod istim uvjetima na Smotri mogu sudjelovati učenici s teškoćama i učenici s posebnim potrebama o čijem je sudjelovanju potrebno obavijestiti u tablici, odnosno prijavnici za školsku razinu (u stupcu „Napomene“) kako bi organizatori na svim razinama smotre pravovremeno mogli osigurati primjerene tehničke i druge uvjete.

**Tablice-prijavnice** za Smotru LiDraNo 2023. ispunjavaju se samo jednom i to na školskoj razini. **Upisuju se SAMO sudionici koji idu na sljedeću razinu**.

Iznimno je važno navesti **točnu šifru škole**. Šifre škola nalaze se u tablici na **Sheet 2**. Ako postoji problem sa šifrom škole, škole su dužne obratiti se predsjedniku Državnoga povjerenstva.

Broj kategorije unosi se prema tablici u nastavku:

|  |  |
| --- | --- |
| **Broj kategorije** | **Kategorija** |
| 203 | Literarni izraz |
| 204 | Samostalni novinarski radovi |
| 205 | Školski listovi |
| 206 | Dramski izraz – skupni scenski nastupi |
| 207 | Dramski izraz – pojedinačni scenski nastupi |
| 209 | Radijske emisije |

Za Smotru LiDraNo 2023. sudjelovanje učenika na školskoj razini potrebno je prijaviti i u aplikaciji **natjecanja.azoo.hr**

Nakon održane školske razine smotre, rezultate u aplikaciju unosi odgovorna osoba koju je imenovao ravnatelj škole.

(Ipak, s obzirom na specifičnosti Lidrana, potrebno je popuniti i excel tablicu te se prijaviti njome kako je navedeno u tekstu iznad.)

**Važno**: Radovi bez traženih podataka neće biti uvršteni u prosudbu.

**Uvjeti koji prijavljeni radovi/scenski nastupi moraju zadovoljiti**

1. **Literarno stvaralaštvo**

Literarni radovi ne smiju biti duži od 3 kartice teksta (1 kartica = 60 slovnih mjesta x 30 redaka, tj. 1800 znakova s prazninama). **Autor rada** može biti samo **jedan učenik**, **jedan učenik** može prijaviti **samo** **jedan** literarni rad, a škola može prijaviti ukupno **do pet** literarnih radova. Tekstovi trebaju biti napisani prema zadanim uputama (format: Word, pismo: Times New Roman, 12 točaka, dupli razmak).

Na svakom radu treba napisati zaporku i razred koji učenik pohađa, a dokument s podacima treba poslati na zasebnoj stranici i on treba sadržavati sljedeće podatke:

* zaporku (riječ i pet brojeva)
* naslov rada
* ime i prezime učenika – autora rada
* razred
* naziv škole
* adresa i telefon škole
* ime i prezime voditelja/mentora

**Napomena: Samostalni literarni rad koji se šalje mora biti imenovan, npr.**

**21.SŠ – Živim život – život12345 (broj županije. srednja škola SŠ – naslov rada – zaporka učenika)**

U školskoj godini 2022./2023. zapisi se šalju na elektroničku adresu [**lidrano@3gimnazija.hr**](mailto:lidrano@3gimnazija.hr)

U **predmetu maila** potrebno je upisati naziv škole i vrstu rada (literarni rad).

Uz zapis teksta (na kojem je samo zaporka i razred) koji se šalje e-poštom šalje se i **dokument s podatcima.**

1. **Novinarsko stvaralaštvo**

**a)** Samostalni novinarski radovi mogu biti sljedeće novinarske vrste: vijest, izvješće, intervju, reportaža, prikaz, osvrt, bilješka, recenzija, komentar, novinarsko istraživanje i blog. Ne smije biti duži od 4 kartice teksta (1 kartica teksta = 60 slovnih mjesta x 30 redaka, tj. 1800 znakova s prazninama). **Autor rada** je **jedan učenik**. **Jedan učenik** može prijaviti **samo** **jedan** novinarski rad, a škola može prijaviti ukupno **do pet** samostalnih novinarskih radova. Rad treba biti opremljen. Opremu teksta čine naslov, nadnaslov i podnaslov, dok opremu u širem smislu čine međunaslovi, potpisi ispod fotografija i tekst u okvirima.

Tekstovi trebaju biti napisani prema zadanim uputama (format: Word, pismo: Times New Roman, 12 točaka, dupli razmak).

**Na svakom radu** treba **napisati zaporku i razred** koji učenik pohađa, a **dokument s podacima** treba poslati na zasebnoj stranici i on treba sadržavati sljedeće podatke:

* zaporku (riječ i pet brojeva)
* naslov rada
* ime i prezime učenika – autora rada
* razred
* naziv škole
* adresa i telefon škole
* ime i prezime voditelja/mentora

**Napomena: Samostalni novinarski rad koji se šalje mora biti imenovan, npr.**

**21.SŠ – Živim život – život12345 (broj županije. srednja škola SŠ – naslov rada – zaporka učenika).**

U školskoj godini 2022./2023. zapisi se šalju na elektroničku adresu [**lidrano@3gimnazija.hr**](mailto:lidrano@3gimnazija.hr)

U **predmetu maila** potrebno je upisati naziv škole i vrstu rada (novinarski rad).

Uz zapis teksta (na kojem su napisani samo zaporka i razred) koji se šalje e-poštom šalje se kao poseban prilog **dokument s podatcima.**

**b)** Radijska emisija i školski list šalju se **izravno na županijsku razinu do 20. 2. 2023.** Pratite obavijesti na internetskoj stranici Prirodoslovne škole Vladimira Preloga <https://www.psvprelog.hr/>

1. **Dramsko-scensko stvaralaštvo**

**a)** Pojedinačni nastupi

* kazivanje poezije (pjesme pisane u stihu ili prozi) do **4 minute**
* monolog (ulomak iz književnoga dramskog, filmskog ili proznog djela)do **4 minute**
* povijesni govor – do **4 minute**

Izvode se pod istim uvjetima: pod jedinstvenim bijelim svjetlom i bez glazbene pratnje.

**Pojedinačni scenski nastupi bit će održani uživo** u svečanoj dvorani III. gimnazije.

U pojedinačnim nastupima za jednu izvedbu može biti prijavljen samo **jedan** **učenik** i samo **jedan mentor**.

Škola može prijaviti ukupno do **pet pojedinačnih nastupa.**

Mogu se izabrati književni (objavljeni) tekstovi hrvatskih i stranih autora te tekstovi usmene književnosti, u tiskanom ili elektroničkom mediju, e-knjige i elektronički časopisi za književnost i kulturu, po slobodnom izboru kazivača. **Nije dopušteno** intervenirati u tekst dopisivanjem vlastitoga teksta. **Nije dopušteno** govorenje neobjavljenih vlastitih pjesničkih tekstova i govora, tekstova objavljenih na blogovima i privatnim internetskim stranicama (ili, na primjer, na internetskim stranicama škole ili u školskom listu). Za objavljene učeničke radove potrebno je dostaviti dokaze o objavljivanju (ispis s naznakom o mjestu i vremenu objavljivanja).

**b)** Skupni nastupi

* dramsko-scenska igra,
* lutkarska predstava
* recital – skupno govorenje dramskog teksta

**Napomena:** Mogu biti prijavljene i forme uvjetno nazvane neverbalnim kazalištem, koje se umjesto govorom služe svim drugim relevantnim scenskim sredstvima (scenskim pokretom, slikom, gestom, mimikom, glazbom).

Skupni nastupi smiju trajati **od 5 do 20 minuta**.

U izvedbi bilo koje vrste skupnoga nastupa može biti prijavljeno najviše **deset (10) učenika i samo jedan (1) mentor**.

Škola može prijaviti **do dvije** skupne dramsko-scenske igre, lutkarske predstave ili recitala.

Ako dramska skupina izvodi svoj ili još neobjavljeni književni tekst, uz prijavu treba organizatoru poslati i **cjeloviti** **tekst** s točnim podatcima o autoru ili autorima.

Važno: u tablicama-prijavnicama navode se samo **rekviziti** koji bi trebala osigurati škola domaćin. Specifične rekvizite ili dijelove scenografije dužne su osigurati dramske družine i njihovi voditelji.

Detaljan raspored proba i raspored nastupa bit će objavljen na internetskoj stranici III. gimnazije 7. veljače 2023. Molimo vas, obavezno provjerite raspored nastupa, proba i okruglih stolova.

Smotra LiDraNo 2023. na razini gradskih četvrti Gornja Dubrava, Sesvete, Peščenica – Žitnjak, Gornji grad – Medveščak **održat će se u prostorijama III. gimnazije, Kušlanova 52*,* 9. veljače** (pojedinačni, literarni i novinarski radovi) **te 10. veljače 2023.** (skupni scenski nastupi – u kazalištu).

Probe za skupne scenske nastupe (9. veljače) i skupni scenski nastupi (10. veljače) održat će se u prostorijama **Narodnog sveučilišta Dubrava / Dječjeg kazališta Dubrava, u Cerskoj ulici br. 1.**

Detaljan raspored nastupa te okruglih stolova bit će objavljen na internetskoj stranici III. gimnazije (<http://gimnazija-treca-zg.skole.hr/lidrano>) nakon što zaprimimo sve prijave.

Želimo vam dobrodošlicu u našoj školi i mnogo uspjeha vama i vašim učenicima.

Zagreb, 24. siječnja 2023.

Predsjednica Povjerenstva:

ravnateljica Darka Sudarević, dipl. ing.